Spinitriculu

U spinitriculu (Astragalus gennargenteus) hè una pianta chì faci parti di a famiglia di i Fabaceae. Hè endemica di a Corsica è di a Sardegna. U spinitrìculu hè cumunu in i muntagni di Corsica è più schersu in Sardegna, ind'eddu si pò scuntrà in u Monti Albu, in u Gennarghjentu è in u Sopramonti d'Orgosolu. Si scontra da 900 à 2100 metri.

Hè una pianta zimbrunuta. Fiurisci di ghjunghju o di lugliu. I fiora sò bianchi-giaddicci. U calici hè pilosu. Hè alta 10 à 30 cm.

Un sinonimu di Astragalus gennargenteus hè: Astragalus sirinicus var gennargenteus (Moris).

 In Corsica 
U spinitrìculu hè cumunu in Corsica. Hè ancu chjamatu a spinitricula (Conrad 1980). U nomu corsu veni da u fattu chì 'ssa pianta cumporta mori spini.

 Rifarenzi 
 Conrad, Marcella, Pianti è fiori scontri - Plantes et fleurs rencontrées, avali è innanzi, Parcu Naturali di Corsica, 1980
 Gamisans, Jacques, A flora endemica di Corsica, 1996, Edisud (in francesu)

 Da veda dinò 
 a flora di Corsica
 astragalus massiliensis
Biscutella rotgesii
Canofula
Lepru corsu
Pavonu corsu
Pinguicula corsica
Spinedda
Stachys corsica
Zafranu corsu

Categoria:Fabaceae
Categoria:Flora di Corsica
Categoria:Flora endemica di Corsica